./data/phi0474/phi005/phi0474.phi005.perseus-lat2.xml
M. Tullius Cicero
Metelli testimonium requirit? nemo   num quis postulat? non opinor  quid? si testimonio L  Metelli ac litteris haec omnia vera esse docebo, quid dicetis? utrum Metellum falsum scribere an amicum laedendi esse cupidum, an praetorem quem ad modum provincia adflicta sit nescire? recita litteras L  Metelli, quas ad Cn  Pompeium et M  Crassum consules, quas ad M  Mummium praetorem, quas ad quaestores  urbanos misit  EPISTVLA L  METELLI  DECVMAS FRVMENTI LEGE HIERONICA VENDIDI   cum scribit se lege Hieronica vendidisse, quid scribit? ita se vendidisse ut omnis praeter Verrem  cum scribit se lege Hieronica vendidisse, quid scribit? se per istum erepta Siculis maiorum nostrorum beneficia, ius ipsorum, condicionem societatis, amicitiae, foederum reddidisse  dicit quanti cuiusque agri decumas vendiderit; deinde quid scribit?